पाएं अपने शहर की ताज़ा ख़बरें और फ्री ई-पेपरडाउनलोड करें
इंदौर। पीएससी 2012 की परीक्षा में फर्जीवाड़ा करने के मामले में सामने आई हेमा सचदेवा दो साल पहले भी पीएससी की आंखों में धूल झोंककर फर्जी नाम से प्रारंभिक परीक्षा दे चुकी है। मामला फाइलों में ही दबा रह जाता यदि 'भास्कर' के खुलासे के बाद पीएससी प्रशासन जांच नहीं करता। सामने आया है कि तब भी किसी परिचित को मदद करने के लिए हेमा ने फर्जी नाम का सहारा लिया था। अब पीएससी ने मामला क्राइम ब्रांच को सौंपने का मन बना लिया है ताकि ऐसे फर्जीवाड़े में लिप्त अन्य प्रतियोगियों का भी खुलासा हो सके।
20 फरवरी 2011 को मप्र लोक सेवा आयोग-2010 की प्रारंभिक परीक्षा हुई थी। जांच में सामने आया है कि बाल विनय मंदिर सेंटर पर हेमा ने रेखा सचदेव बनकर रोल नंबर 110278 से परीक्षा दी थी। परीक्षा हॉल में इनविजिलेटर के सामने हस्ताक्षर के रूप में उसने अंग्रेजी में अपना नाम रेखा लिखा था। फर्जी रेखा ने तब लोक प्रशासन का एक ही पेपर दिया था जबकि परीक्षा की दूसरी पाली में अनुपस्थित रही थी। इसे संयोग ही कहा जाएगा कि तब भी रोल नंबर 110277 पर रेखा सचदेव नाम की एक अन्य परीक्षार्थी बैठी थी जो पीएससी-2012 में फर्जी रेखा के आगे वाली सीट पर बैठी थी। अधिकारियों ने एमपी ऑनलाइन से पूरे दस्तावेज बुला लिए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn